আল-হাত্তাব

মুহাম্মদ আবু আবদুল্লাহ ইবনে মুহাম্মদ আত-তারাবুলসি আল-হাত্তাব আল-রুইয়ানি (২১ মে, ১৪৯৭ - ১৫৪৭ সিই) (৯০২ হি - ৯৫৪ হিজরি) ( ) তাকে সাধারণত ইসলামী পণ্ডিতিতে আল-হাত্তাব বা ইমাম আল-হাত্তাব নামে উল্লেখ করা হয়। তিনি ছিলেন আধুনিক লিবিয়ার রাজধানী ত্রিপোলির একজন ষোড়শ শতাব্দীর মুসলিম আইনজ্ঞ। আল-হাত্তাব  মালিকি ইসলামী আইনশাস্ত্রের ( ফিকহ ) একজন পণ্ডিত ছিলেন। তাঁর রচিত বই মাওয়াহিব আল-জলিল, যা খলিলের মুখতাসার (সংক্ষিপ্ত পাঠ) এর প্রথম প্রধান ভাষ্যগুলির মধ্যে একটি ছিল। বইটি মালিকি মাযহাবের সবচেয়ে উৎকৃষ্ট এবং বিস্তৃত ভাষ্য হিসেবে বিবেচিত হয়।

জীবন 

আল-হাত্তাব ৯০২ হিজরির (২১ মে, ১৪৯৭ খ্রিস্টাব্দ) ১৮ই রমজানে (মুসলিমদের পবিত্র রোজার মাস) মক্কায় জন্মগ্রহণ করেন। তাঁর বংশ আন্দালুসীয় রুয়ানি পরিবার থেকে ছিল। তারা আন্দালুসিয়া থেকে ত্রিপোলিটানিয়ায় অভিবাসিত হয়েছিল এবং তাদের পণ্ডিতদের জন্য পরিচিত ছিল। স্পেনের হাবসবার্গ কর্তৃক উত্তর আফ্রিকা বিজয়ের আগে ত্রিপোলিতে হাফসিদ রাজবংশের শাসন দুর্বল হয়ে পড়ার সময় তার পিতা মুহাম্মদ আল-হাত্তাব তার পুরো পরিবার নিয়ে মক্কায় হিজরত করেন। আল-হাত্তাবকে কখনও কখনও আল-হাত্তাব আল-সাগির (ছোট আল-হাত্তাব) নামেও ডাকা হয়। এ নাম তাকে তার পিতার থেকে আলাদা করে এবং তার তিন সন্তানের মধ্যে তিনি ছিলেন সবার বড়। তাঁকে কখনও হাত্তাব আল-আব্ব (হাত্তাব পিতা) বলা হয়। তাঁর পিতাকে হাত্তাব আল-জাদ্দ (হাত্তাব দাদা) বলা হয়। তাঁর বিখ্যাত পুত্র ইয়াহিয়া একজন পণ্ডিত ছিলেন। তাকে হাত্তাব আল-ইবন (হাত্তাব পুত্র) বলা হয়।

আল-হাত্তাব প্রাথমিকভাবে তার বাবার কাছে পড়াশোনা করেছিলেন। তার বাবা মক্কায় ধর্মীয় পদে ছিলেন। তিনি ছোটবেলা থেকেই কুরআন শিখেছিলেন। তিনি আল-সুয়ুতি, ইবনে হাজার আল-আসকালানী এবং আল-সাখাওয়ীর মতো ইসলামী ইতিহাসের কিছু গুরুত্বপূর্ণ পণ্ডিতের প্রত্যক্ষ ছাত্রের অধীনে হাদিসও অধ্যয়ন করেছিলেন। মুহাম্মদ অন্যান্য ইসলামী বিজ্ঞানের বেশিরভাগই তাঁর পিতার কাছ থেকে অধ্যয়ন করেছিলেন, যিনি নিজেও একজন সম্মানিত পণ্ডিত এবং আল-সাখাওয়ির ছাত্র ছিলেন। আল-হাত্তাব বিশেষ করে তার বাবার কাছ থেকে ফিকহ (আইনশাস্ত্র) গ্রহণ করেছিলেন। এ ক্ষেত্রটিতে তিনি পরবর্তীতে শ্রেষ্ঠত্ব অর্জন করেছিলেন এবং বিখ্যাত হয়েছিলেন। তিনি ইমাম মালিকের মুওয়াত্তা, সাহনুনের মুদাওয়ানা, ইবনে আবি জায়েদের রিসালা, ইবনে আবদ আল-বার- এর তামহিদ, আভেরোসের মুকাদ্দিমাত, আল-কারাফির ঢাকিরা, মুয়া আল-সারহানি -এর শার্খ আল-সারহানি সহ অনেক গ্রন্থ পড়েছেন। খলিলের মুখতাসসার সহ মালিকি মাযহাবের অনেক প্রাথমিক বই পড়েছেন।

পরবর্তীতে আল-হাত্তাব পূর্ব ও পশ্চিম উভয় ইসলামী বিশ্বে ভ্রমণের একটি পর্যায় শুরু করেন। তিনি বিশেষ করে মিশরে পড়াশোনার জন্য কিছু সময় কাটিয়েছিলেন কিন্তু পরে তার বাবার সাথে ত্রিপোলিতে ফিরে আসেন। এরপর তিনি ত্রিপোলিতে ফিরে আসেন। সেখানে তাঁর পাঠচক্র এতটাই জনপ্রিয় হয় যে, শহরের অনেক সুফি তাঁদের জিকিরের আসর ছেড়ে তাঁর পাঠশালায় অংশ নিতেন। জীবনের এই সময়কালে তিনি তার বাবার যত্ন নেওয়ার জন্য বেশিরভাগ সময় ব্যয় করেছিলেন। আল-হাত্তাব তুলনামূলকভাবে অল্প বয়সে মৃত্যুবরণ করেন, এবং তাঁর মৃত্যু মক্কায় নাকি ত্রিপোলিতে হয়েছিল তা নিয়ে ভিন্ন ভিন্ন বিবরণ রয়েছে।

তাঁর জ্ঞানগত অবদান ইসলামী আইন (ফিকহ) বিষয়ে লেখা তাঁর গ্রন্থগুলোর মাধ্যমে সবচেয়ে ভালোভাবে প্রকাশ পেয়েছে। বিশেষ করে তাঁর মাওয়াহিব আল-জলিল মালিকি ফিকহের গুরুত্বপূর্ণ গ্রন্থগুলির মধ্যে একটি এবং খলিলের সংক্ষিপ্ত পাঠের সেরা ভাষ্য হিসেবে ব্যাপকভাবে বিবেচিত। তাঁর আরেকটি বিখ্যাত রচনা হল "কুররাত আল-আইন" । বইটি একটি সংক্ষিপ্ত গ্রন্থ। এখানে ইমাম আল-জুওয়াইনির ওয়ারাকাতের উপর ব্যাখ্যা করে। ওয়ারাকাত বইটি উসূলের (ইসলামী আইনি পদ্ধতি) একটি মূল গ্রন্থ।

তথ্যসূত্র 

মক্কার ব্যক্তি
আশআরি ব্যক্তি
১৪৯৭-এ জন্ম
১৫৪৭-এ মৃত্যু